SALAAM ALEIKUM
Raamattu alkaa toteamuksella: "Alussa loi Jumala taivaan ja maan."
Sitä Raamattu ei kuitenkaan selitä, kuka Jumala on. Kuka Hän siis on?
Onko Jumala yksi vai kolme? Miten Häntä tulisi ymmärtää?
Kristinusko, juutalaisuus ja islam puhuvat kaikki Jumalasta.
Keskustelemme tästä aihepiiristä tässä Salaam Aleikumin jaksossa.
Vieraanamme on tuttuun tapaan rabbi Jason.
Rabbi Jason, salaam aleikum. - Aleikum salaam, hienoa nähdä taas!
Kiitos kovasti, että tulit taas vieraaksemme. Mitä kuuluu?
Oikein hyvää kuuluu. On aina ilo nähdä sinua. Olet rakas.
Shalom achi, veljeni. - Shalom, shalom.
Viime jaksossa puhuimme Jumalan luonteesta ja ominaisuuksista.
Jatkamme nyt samasta aiheesta.
Käsitykseni Jumalasta on muuttunut täysin niistä ajoista, kun olin muslimi.
Nythän olen Jeshua Messiaan seuraaja.
Tämä aihe on todella tärkeä. Kuten on sanottu, -
"te tulette tuntemaan totuuden, ja totuus on tekevä teidät vapaiksi".
Meidän tulee tuntea Hänet, jota palvomme.
Ei voi rakastaa toista ihmistä, jos ei tunne tätä kunnolla.
Jos todella rakastaa jotakuta, haluaa tietää hänestä kaiken mahdollisen.
Miten on siis mahdollista sanoa rakas- tavansa ja palvelevansa Jumalaa, -
jos ei ole kunnolla perillä siitä, kuka Jumala on ja miksi Hän loi meidät?
Mutta voimmeko tuntea Hänet? Ilmaiseeko Hän itsensä siten, -
että meidän on mahdollista tutustua Häneen?
Kyllä, ilman muuta. Jumala on yli- luonnollinen ja täydellisesti "toinen".
Jos Jumala olisi päättänyt olla ilmaisematta itseään ihmisille, -
emme tietäisi Hänestä paljoakaan.
Luomakunta kyllä heijastaa Jumalan kunniaa, -
ja sen perusteella voimme tietää jotakin yleistä Jumalasta.
Jumala kuitenkin haluaa tulla tiettäväksi.
Hän loi meidät yhteyttä varten.
Jumala haluaa, että löydämme Hänet ja tutustumme Häneen.
Jumala loi meidät suhteeseen. Hän haluaa meidän tuntevan Hänet.
Jumala valitsi meidät jo ennen maailman perustamista -
olemaan pyhät ja nuhteettomat Hänen edessään.
Voisitko nyt rabbina opastaa meitä Ensimmäiseen Mooseksen kirjaan?
Sehän alkaa hämmästyttävällä tavalla.
Siinä ei kuvailla Jumalan olemusta tai ulkomuotoa, -
vaan kaikki alkaa toteamuksella luomisesta.
Ensimmäinen virke kuuluu: -
Bereshit bara Elohim et hashamaim ve'et ha'arets, -
"Alussa loi Jumala taivaan ja maan." Tämä on todella syvällinen toteamus.
Meidän on oikeastaan peruutettava vielä siitäkin taaksepäin.
On kysyttävä: mitä tapahtui ennen alkua?
Jotta mitään saattoi syntyä, Jumalan oli tehtävä aluksi kaksi asiaa.
Hänen oli ensinnäkin luotava tila.
Näin sen vuoksi, että ennen maailman luomista Jumala oli kaikki mitä oli.
Jumalan itsensä ohella ei ollut mitään muuta.
Juutalaisuudessa ajatellaan, että Jumalan oli sananmukaisesti -
tehtävä tilaa, jotta jotakin muuta voisi olla olemassa Hänen lisäkseen.
Tämä taas kytkeytyy suhteiden lähtökohtaan.
Jumala loi tilan, sillä suhdetta ei voi olla, ellei sille tehdä tilaa.
Jos on täynnä itseään, ei ole tilaa muille ihmisille.
Jumala tavallaan rajoitti itseään, -
jotta jotakin muuta Hänen lisäkseen voisi olla olemassa.
Varsin hämmästyttävä ajatus. - Totta.
On mielenkiintoista, että islamissa, Koraanissa, -
ensimmäiset kaksi suuraa eivät myöskään ala kuvauksella Allahista.
Ensimmäinen suura alkaa Allahin ylistyksellä.
Häntä ylistetään "maailmojen valtiaaksi" ja niin edelleen.
Toinen suura taas alkaa puhumalla kirjasta, -
joka on täysin virheetön.
Raamattu sen sijaan alkaa siitä, miten Jumala, Elohim, luo tilan ja ajan.
Jumalaa, tilan luojaa, kutsutaan hepreaksi HaMakom, 'paikka'.
Jumala on siis kaiken olevaisen "paikka", kehto.
Rabbi Paavali kirjoittaa: "Hänessä me elämme ja liikumme ja olemme."
Tilan lisäksi Jumala on tehnyt myös ajan.
Nämä ovat ne kaksi perusasiaa, jotka tarvitaan suhdetta varten.
On mahdotonta ylläpitää suhdetta, jollei tee elämässään tilaa toiselle.
Suhdetta ei myöskään voi säilyttää, jollei anna aikaansa.
Mitä tulee meidän ja Jumalan väliseen suhteeseen, -
Jumala teki tilaa maailmankaikkeudessa meitä varten.
Jumalahan ei itse tarvitsisi paikkaa eikä aikaa, -
mutta Hän halusi yhteyden meihin.
Jumala on tilan ja ajan ulkopuolella. Silti Hän halusi -
asumuksen täältä alhaalta, taivaisen asumuksensa lisäksi.
Jumala halusi antaa itsestään, koska Hän on rakastava ja hyvä.
Jumalahan muodosti jo itse itsessään yhteyden ennen maailman luomista.
Hän halusi kuitenkin jakaa rakkauttaan.
Rakkauden luonteeseen kuuluu halu jakaa itsestään.
Niinpä Jumala loi ajan, tilan ja meidät.
Samoin meidän tulee tehdä elämässämme tilaa yhteydelle.
Elämme kiireisessä ympäristössä.
Saamme jatkuvasti sähköposteja, tekstiviestejä, WhatsApp-viestejä...
Jokin vaatii huomiotamme jatkuvasti, televisio, internet...
Ympärillämme on monenlaisia häiriötekijöitä.
Meidän on raivattava tilaa elämässämme.
Elämässämme on monia vastuita, kuten työ, perhe ja niin edelleen.
On tehtävä valintoja. Aivan kuten Jumala teki tilan meitä varten, -
meidänkin on tehtävä elämässämme tilaa Herralle, perheelle ja ystäville.
On myös opittava antamaan aikaa.
Tämähän oli yksi Jumalan tarkoituksista, kun Hän loi meidät.
Raamatussa sanotaan, -
että Jumala loi auringon, kuun ja tähdet osoittamaan aikoja.
Jumala loi meidät osaltaan siksi, -
että voisimme ylistää Häntä ja olla yhteydessä Häneen määräaikoina.
Palaamme vielä tähän aikoja koskevaan aiheeseen.
Mutta Jumala siis loi meidät, -
jotta voisimme ylistää Häntä ja olla yhteydessä Häneen.
Tarkoitus ei ollut, että meistä tulisi Jumalan orjia ja käskyläisiä.
Juuri niin minä kuitenkin ennen ajattelin.
Monilla saattaa olla sama käsitys.
Silti Jumalan luomistyön tarkoitus ei ollut se, että meistä tulisi orjia.
Jumala lähetti Jeshuankin siksi, että meidän ei tarvitse olla orjia.
Jeesus totesi, ettei Hän sano meitä palvelijoiksi, vaan ystäviksi.
"Mutta kaikille, jotka ottivat hänet vastaan, -
hän antoi oikeuden tulla Jumalan lapsiksi."
Israelilaiset olivat orjina Egyptissä. - Ja Jumala vapautti heidät.
Kyllä. Jumala kutsui Israelia esikoisekseen.
Israelista oli määrä tulla esikoinen kansojen poikien ja tyttärien joukossa.
Se, miten Jumala toimi Israelin suhteen, kuvasti sitä, -
miten Hän toimisi kaikkien muidenkin ihmisten suhteen, myös nykypäivänä.
Jumala ei kaipaa robotteja. En usko, -
että Jumalaa ilahduttaisi, jos ihminen palvelisi Häntä orjallisesti.
Orjanhan on toteltava isäntänsä käskyjä. Hänellä ei ole vaihtoehtoa.
Palvelija ei oikeastaan voi rakastaa isäntäänsä.
Oma ajatusmaailmani oli ennen juuri tuon kaltainen.
Koraanissa sanotaan, että Allah loi ihmisen -
ja myös näkyvän ja näkymättömän maailman palvomaan häntä.
Tätä varten on annettu ohjeet, joita on noudatettava.
Jos ei toimi näiden ohjeiden mukaisesti, saa rangaistuksen.
Niin, meidäthän on kutsuttu palvelemaan Jumalaa, -
mutta olemme saaneet kutsun poikina ja tyttärinä.
Meidät on kutsuttu kuninkaallisiksi palvelijoiksi, Kuninkaan palvelukseen.
Se on identiteettimme, ja identiteettimme taas on kohtalomme.
Jos et tiedä, kuka olet ja millaiseksi Jumala on sinut luonut, -
et pysty saavuttamaan Jumalan todellista tarkoitusta elämällesi.
Toisin sanoen, jos löydän identi- teettini ja tarkoitukseni Jumalassa, -
auttaako se minua ymmärtämään myös toisia ihmisiä eri tavalla?
Ilman muuta auttaa. Raamatussa sanotaan, -
että olemme "kuninkaallinen papisto" ja "pyhä heimo".
Jos lapsi on joutunut kokemaan laiminlyöntiä, -
hyväksikäyttöä tai hylkäämistä, hänen on usein vaikea rakastaa.
Jeshua sanoo, että se, jota on rakastettu paljon -
ja joka on saanut paljon anteeksi, rakastaa paljon.
Entä jos minulla on sellainen käsitys, -
että Jumala on kaukana eikä Hän rakasta minua.
Hän ainoastaan rankaisee ja odottaa, että saa lähettää minut helvettiin.
Onko tällaisella Jumala-kuvalla vaikutusta ihmissuhteisiini?
On kyllä. Voimme jälleen miettiä luomistapahtumaa.
Bereshit bara Elohim, "Alussa Jumala loi".
Jumalasta käytetään Heprealaisessa Raamatussa kahta nimeä: -
Elohim ja Adonai.
Elohim tarkoittaa oikeudenmukaista ja voimallista Jumalaa.
Jumala halusi alun perin luoda -
ainoastaan oikeudenmukaisuudelle perustuvan maailman.
Jumala kuitenkin tiesi, ettei ihmiskunnasta olisi siihen.
Niinpä Jumala pohjasi luomistyönsä myös armoon.
Jos siis miellän Jumalan pelkästään tiukaksi ja ankaraksi tuomariksi, -
suhtautumiseni myös itseäni ja muita ihmisiä kohtaan heijastaa -
samankaltaista kovuutta, tiukkuutta, ankaruutta ja kriittisyyttä.
- Silloin ei myöskään pysty rakastamaan tai antamaan anteeksi.
Ei varmastikaan. Jos koen olevani palvelija ja orja, -
odotan myös muiden palvelevan minua.
Pidän esimerkiksi puolisoani ja lapsiani palvelijoinani.
Rakastan heitä sen perusteella, mitä he tekevät tai jättävät tekemättä.
Kyse on suorittamisesta. Jos he eivät suorita osuuttaan, en rakasta heitä.
Jumalan suhde meihin ei perustu suorituksiin.
Se perustuu Jumalan tahtoon -
olla syvän ystävyyden kaltaisessa sitoutuneessa suhteessa kanssamme.
Mitä sinulle merkitsee henkilö- kohtaisesti ja raamatullisesti se, -
että Jumala loi meidät omaksi kuvakseen?
Islamissa tämä ajatus nimittäin nähtäisiin merkkinä epäuskosta.
Jos sanoisin olevani Allahin kuva tai että Allah olisi laittanut -
jotakin itsestään minuun, se tarkoittaisi menolippua helvettiin.
Tähän liittyy eräs mielenkiintoinen seikka.
Hepreaksi 'kuva' on tselem.
Tselem tulee sanasta tsel, 'varjo'.
Voi ajatella, että me olemme tavallaan Jumalan varjoja.
Varjo ei ole varsinainen asia, vaan se on heijastus todellisesta asiasta.
- Se on siis jotakin, joka liittyy itse asiaan.
Arabiaksi 'varjo' merkitsee jotakin, joka muistuttaa alkuperäistä.
Nykyhepreassa sana 'valokuva' liittyy sanaan tselem, 'kuva'.
Meidän olisi tarkoitus olla sellaisia Jumalan kuvia, -
että kun ihmiset katsovat meitä ja elämäämme, -
he voisivat nähdä väläyksen Jumalasta ja siitä, millainen Hän on.
Tähän liittyy useampia näkökohtia, -
muun muassa se, että meille on luotu äly ja ymmärrys.
Eläimet eivät pohdi Jumalan olemassaoloa tai elämän tarkoitusta.
Eli kyky ajatella, tehdä päätelmiä, puhua, kommunikoida...
Kaikki nämä liittyvät yhteydessä olemiseen.
Toinen näkökohta koskee sielua, neshama, -
sitä ihmisessä olevaa hengellistä ulottuvuutta, -
jonka vuoksi meillä on kaipaus ymmärtää hengellisiä asioita.
Ihminen on siis tehty Jumalan kuvaksi, -
palvomaan ja rakastamaan Jumalaa, tuntemaan Hänet.
Siksi jokainen ihminen on aivan uskomattoman arvokas.
Jos emme kohtele ihmisiä rakkaudellisesti ja ystävällisesti, -
syyllistymme itse asiassa Jumalan nimen häpäisemiseen.
Puhutko nyt kaikista ihmisistä vai ainoastaan hyvistä ja uskonnollisista?
Ollessani muslimi näet ajattelin, että kaikki vääräuskoiset saa tappaa.
Mandaatti siihen tulee suoraan Allahilta.
Nyt kuitenkin sanot, että jokainen on luotu Jumalan kuvaksi.
Uskonnolla, rodulla tai kansallisuudella ei ole merkitystä.
Joka ikinen ihminen, hyvä tai paha, uskollinen tai uskoton, -
ateisti tai suuri uskon sankari...
― kaikki ovat kunnioituksen arvoisia, -
koska jokainen kantaa jollakin tavalla Jumalan kuvaa itsessään.
Jumalan kuvana oleminen tarkoittaa siis sitä, että Jumala antoi meille -
Häntä itseään heijastavan kyvyn ajatella, rakastaa ja kommunikoida.
Siksi olemme niin arvokkaita. - Aivan.
Mutta jos jokin näistä ominaisuuksista puuttuu, meistä tulee orjia.
Orjalla ei ole ääntä, vapaata tahtoa -
eikä mahdollisuutta ilmaista itseään ja tunteitaan vapaasti.
Orjien on toimittava käskystä, kuin robottien.
Sellainen ei ole Jumalan mielen mukaista.
Voimme palata jälleen luomiseen. Jumala loi taivaan ja maan.
Kirjain, joka yhdistää taivaan ja maan, on kirjain vav.
Taivaan ja maan on siis tarkoitus olla yhteydessä toisiinsa.
Samoin nainen ja mies on tarkoitettu keskinäiseen yhteyteen.
Adamin ja Eevan lapsien Kainin ja Abelin välillä vallitsi kateus.
Kain tappoi veljensä Abelin.
Jumala otti Kainin kiinni ja tuomitsi tämän vaeltamaan ikuisesti.
Kain sanoi, että rangaistus olisi liian raskas kantaa: -
kuka hyvänsä voisi tappaa hänet.
Jumala käski häntä olla huolehtimatta, sillä Hän panisi Kainiin merkin.
Juutalaisen ajattelun mukaan tuo merkki oli vav, yhteyden kirjain.
Miksi? Siksi, että Kain oli kysynyt: "Olenko minä veljeni vartija?"
Panemalla vav-merkin Kainiin Jumala ilmaisi, että Kain oli luotu-
muiden ihmisten ja Jumalan yhtey- teen. Hänkin oli siis veljensä vartija.
Meillä on vastuu toisista ihmisistä.
Jihadistisen tappamisen sijaan on rakastettava toisia.
On hämmästyttävää, miten Jumalan Sana nivoutuu yhteen.
Kainilla oli siis otsassaan kirjain vav eli aakkosten kuudes kirjain.
Entä mikä on kuudes käsky? "Älä tapa."
Kain oli toiminut juuri päinvastoin. Syy siihen, miksi tappaminen on väärin -
ja miksi ei saa riistää kylmäverisesti toiselta henkeä, on se, -
että jokainen ihminen on tehty Jumalan kuvaksi.
Jos joku yrittäisi vahingoittaa lastani, Luoja varjelkoon, -
tai olisi lastani kohtaan ilkeä, kimpaantuisin toden teolla.
Minulle kyllä vielä voi ilkeillä, mutta lapselleni ― ei ikinä.
Miksi? Siksi, että on kyse omasta lapsestani.
Kun siis mekin olemme Jumalan lapsia, Hänen kuvakseen luotuja, -
niin kuinka Jumalaa loukkaakaan se, jos kohtelemme toisia väärin.
Monet ihmiset ovat täynnä vihaa.
He ovat valmiita tappamaan muita esimerkiksi uskonnon takia.
Kun olin muslimi ja asuin Sudanissa, siellä käytiin sotaa, -
jossa kuoli 2,5 miljoonaa ihmistä.
Minulle nuo toiset eivät olleet minkään arvoisia, koska he olivat kristittyjä.
Nyt kuitenkin sanot, että jos teen väki- valtaa jollekin tai vihaan jotakuta, -
se kohdistuu loppujen lopuksi itse Jumalaan.
Se, että jos hyökkää jonkun kimppuun fyysisesti tai sanallisesti, -
tai jos häpäisee jonkun tekemällä sanallista väkivaltaa, -
tarkoittaa sitä, että henkilö käyttää puheen lahjaa ja voimaa -
Jumalan nimen ja Hänen lastensa häpäisyyn.
Se on Jumalan kuvaksi luodun ihmisen nimen turmelemista.
Ensimmäisessä Mooseksen kirjassa kertomuksessa Nooasta sanotaan, -
että kun Jumala katsoi maailmaa, -
"Hän tuli murheelliseksi sydämessänsä".
"Herra katui tehneensä ihmiset maan päälle." Miksi?
Siksi, että maailma oli täynnä väkivaltaa, hepreaksi chamas.
Ihmiset olivat väkivaltaisia ja tekivät pahaa toisilleen.
Sen näkeminen särki Jumalan sydäntä kovasti.
Lähi-idässähän toimii myös Hamas-niminen järjestö.
Kysyisin sinulta henkilökohtaisen kysymyksen. Sanoit äsken, -
että kaikkia tulee rakastaa. Rakas- tatko itse juutalaisena muslimeja?
Totta kai rakastan.
- Mutta hehän haluavat tappaa sinut ja kansasi.
Jopa niille, jotka haluavat vahingoittaa toisia, on osoitettava rakkautta.
Tämä johtuu siitä, että koska Jumala rakastaa heitä, -
minunkin tulee rakastaa heitä.
Totuus on se, että Jumala rakasti minua, -
vaikka olin tietämätön ja minulta puuttui ymmärrys tietyistä asioista.
Haluan olla kuten Jumala ja Jeesus. Jeesus kohteli ihmisiä rakkaudellisesti.
Rakastan muslimeja.
Rakastan arabiveljiäni ja -sisariani.
Heillä on todella rikas historia ja perintö.
He ovat tuoneet paljon hyvää ja viisautta maailmaan kautta aikojen.
Toivon heidän tietävän, kuinka paljon heitä rakastan.
Meidän tulee rakastaa jopa niitä, jotka vihaavat ja vainoavat meitä.
Voit nyt puhua suoraan ihmisille. Tiedän, että joku jossakin -
uhoaa mestaavansa sinut, juutalaisen, jos vain saisi mahdollisuuden.
Mitä sanoisit tällaisille ihmisille, jotka eivät todellakaan pidä sinusta?
Ystävät, haluan rohkaista teitä: Jumala rakastaa teitä.
Minäkin rakastan teitä.
Uskon, että jos annamme vihan vallata sydämemme, -
se vaikuttaa väistämättä suhteisiimme.
Toivon, että voisitte ajan kanssa käsittää, -
että on juutalaisia, jotka välittävät teistä ja haluavat parastanne.
On paljon valheita ja harhaluuloja.
Mutta tulisi ymmärtää, että ne ovat petosta.
Monet juutalaiset kunnioittavat -
ja arvostavat islamilaista kulttuuria.
Haluamme nähdä Jumalan siunaavan teitä.
Jumala on antanut lupauksia Israelille, juutalaiselle kansalle.
Mutta Hän on antanut lupauksia myös Ismaelin lapsille.
Sitä paitsi mehän olemme perhettä. Meillä on yhteinen kantaisä, Abraham.
Ei perheemme kuuluisi olla jakau- tunut. Meidät on tarkoitettu yhteen.
Yhdessä voimme muuttaa maailmaa.
Kiitos kovasti, rabbi Jason.
Tämä rakkauden viesti on kadoksissa arabimaailmasta ja Lähi-idästä, -
ja se puuttui myös omasta elämästäni.
En ollut vielä tuolloin edes tavannut juutalaisia koskaan, -
mutta silti vihasin heitä, koska en tiennyt, -
että Jumala on tehnyt ihmisen omaksi kuvakseen, suhteeseen kanssaan.
Tämä ymmärrys muutti sydämeni kokonaan.
Missä kohtaa Uutta testamenttia on nähtävissä se, -
miten Jumala osoittaa rakkauttaan meitä kohtaan?
- Se näkyy monella tavalla. Se ilmenee muun muassa siinä, -
miten Jeesus suhtautui köyhiin, sairaisiin, spitaalisiin...
Se näkyy myös Jeesuksen kertomuksessa tuhlaajapojasta.
Poika pyysi perinnön isältään etukäteen ja kulutti sen -
prostituoituihin, viinaan ja kaiken- laiseen jumalattomaan elämään.
Silti isä odotti päivästä toiseen poikaansa takaisin kotiin.
Ja kun poika sitten palasi, isä halasi häntä eikä sanonut moitteen sanaa.
Isä riemuitsi poikansa paluusta. Hän järjesti tämän kunniaksi isot juhlat.
"Taivas iloitsee kun yksi syntinen katuu ja palaa Jumalan yhteyteen."
Tämä ilmentää Jumalan sydäntä ja rakkautta. Rakkaus on kaiken perusta.
Rehellisyyden nimissä on todettava, että on kristittyjä ja juutalaisia, -
jotka ovat uskonnollisia ja yrittävät tehdä oikeita asioita, -
mutta heiltä puuttuu rakkaus. Se on väärin.
Rakkauteen Jumala kuitenkin kutsuu meitä.
Kiitos, rabbi Jason, on ollut ilo keskustella. Shalom, veljeni.
Tämä jakso on nyt lopuillaan, ja haluan rohkaista jokaista.
Jumala loi meidät omaksi kuvakseen ja laittoi paljon itsestään meihin.
Hän loi meidät yhteyttä varten.
Niinpä jos tällä hetkellä vihaat puolisoasi, lapsiasi tai naapuriasi, -
kehotan sinua kääntymään Jeesuksen Kristuksen puoleen.
Hän sovittaa sinut Jumalan kanssa, samoin itsesi ja lähimmäistesi kanssa.
Jumala ei kehota ihmisiä vihaamaan toisiaan.
Hän ei halua sinun kuolevan synteihisi.
Siksi Hän lähetti Poikansa Jeesuksen Kristuksen -
kuolemaan ristillä jokaisen ihmisen puolesta.
Suomennos: Sirpa Bågman